**OBRAZAC 1**

Elektroprivreda Crne Gore AD Nikšić

Broj iz evidencije postupaka javnih nabavki: 53/25

Redni broj iz Plana javnih nabavki: 581

Mjesto i datum: Nikšić, 17.04.2025. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Elektroprivreda Crne Gore AD Nikšić objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

usluga

Eksterna usluga čišćenja objekata EPCG AD

Predmet nabavke se nabavlja:

🗷 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **Bitne napomene za sačinjavanje Finansijskog dijela ponude:**

Kategorija održavanje higijene podrazumijeva usisavanje i odstranjivanje prašine i nečistoće svih vrsta, sa svih djelova enterijera, na način i u vrijeme kada se neće ometati normalni proces rada u objektima Naručioca navedenim u tehničkoj specifikaciji. Održavanje higijene obuhvata sljedeće poslove: usisavanje prašine sa tepiha i itisona; brisanje mermernih, keramičkih i PVC podova i stepeništa, kao i parketa vlažnim mopom uz glancanje istih; metenje i odnošenje otpadaka; čišćenje ulaznog mermernog stepeništa; brisanje prašine sa svih radnih stolova, pultova i sl.; čišćenje prozora i pranje i postavljanje zavjesa na lokacijama gdje Izvršilac obavlja usluge čišćenja bez učešća osoblja Naručioca; brisanje – otklanjanje prašine sa plakara, ormara ili komoda, uredjaja i sl., kao i sa stolica i fotelja; brisanje vrata, brava i kvaka; čišćenje sanitarnih čvorova (sanitarije, slavine, zidne i podne obloge) uz upotrebu hemijskih sredstava predvidjenih za tu vrstu čišćenja; brisanje ogledala i staklenih površina koji su izloženi dodirivanju, a naročito ulaznih vrata; brisanje telefonskih aparata i garnitura; brisanje gelendera i rukohvata; iznošenje smeća; postavljanje i mijenjanje potrošnog materijala za opremanje toaleta (toaletni papir, ubrusi, tečni sapun), odnosno sredstava za ličnu higijenu, koja obezbjeđuje Naručilac.

Kategorija „AD HOCK čišćenje“ podrazumjeva angažovanje radnika u slučajevima povećanog obima posla, čišćenja nakon adaptacija poslovnih prostorija EPCG, bolovanja, godišnjih odmora i drugih vrsta odsustva sa posla stalno zaposlenih kod EPCG i dr. kada Naručilac obezbjeđuje potrošni materijal i sredstva za rad.

Pobrojane potrebe po stavkama svih pozicija u ovoj specifikaciji podrazumijevaju nabavku usluga održavanja higijene prema utvrđenim površinama ili satima, odnosno da se kao jedinica mjere uzima m2 (jedan metar kvadratni) i h (jedan radni sat).

Sva sredstva upotrijebljena u procesu čišćenja i održavanja higijene ne smiju biti, na bilo koji način, škodljiva po zdravlje ljudi.

**Procijenjena vrijednost predmenta nabavke:[[4]](#footnote-4)**

🗷 Procijenjena vrijednost predmeta nabavke: 200.000,00 €.

**ZAKLJUČIVANJE OKVIRNOG SPORAZUMA[[5]](#footnote-5)**

Zaključiće se okvirni sporazum:

🗷 ne

🞎 da

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo

**PONUDA SA VARIJANTAMA**

Mogućnost podnošenja ponude sa varijantama

🗷 Varijante ponude nijesu dozvoljene i neće biti razmatrane.

🞎 Varijante ponude su dozvoljene.

**REZERVISANA NABAVKA**

🞎 Da

🗷 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

🗷 Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu Garanciju za dobro izvršenje ugovora za slučaj povrede ugovorenih obaveza u iznosu od 10 % od vrijednosti ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

🗷 odnos cijene i kvaliteta

1. **Ponude po potkriterijumu cijena vrednovaće se na sljedeći način:**

Maksimalan broj bodova po ovom potkriterijumu je **90**

Broj bodova po potkriterijumu cijena određuje se po formuli:

**C= (Cmin/Cp)x90**

gdje je:

C – broj bodova za ponuđenu cijenu,

Cmin – najniža ponuđena cijena,

Cp – ponuđena cijena,

90 – maksimalni broj bodova po ovom potkriterijumu.

Ako je ponuđena cijena 0,00 EUR-a, prilikom vrednovanja te cijene po podkriterijumu cijena uzima se da je ponuđena cijena 0,01 EUR.

1. **Ponude po potkriterijumu kvalitet vrednovaće se na sljedeći način:**

Maksimalan broj bodova po ovom podkriterijumu je **10**

Princip vrednovanja ponuda po osnovu parametra kvalitet koji se odnosi na kvalifikacije i iskustvo glavnog koordinatora – supervizora koji će organizovati, koordinisati i nadgledati pružanje usluga na svim lokacijama.

Ponude se vrednuju po osnovu parametra kvalitet na osnovu podataka o kvalifikacijama i iskustvu glavnog koordinatora – supervizora koji će organizovati, koordinisati i nadgledati pružanje usluga na svim lokacijama.

Ponuđač dokazuje parametar kvalitet na način što dostavlja potvrde korisnika usluga kojima se potvrđuje da glavni koordinator – supervizor ima kvalifikacije i iskustvo u svojstvu glavnog koordinatora – supervizora na istim ili sličnim poslovima koji su predmet javne nabavke.

Potvrda izdata od strane investitora, odnosno korisnika o pruženim uslugama, tokom prethodnih godina, ali ne duže od pet godina, računajući i godinu u kojoj je započet postupak javne nabavke, mora sadržati opis usluga koje je pružilo stručno lice, vrijeme realizacije ugovora i konstataciju da su usluge kvalitetno i blagovremeno pružene.

Pod istim ili sličnim poslovima podrazumijeva se usluga čišćenja poslovnih objekata sa minimalnom površinom od ukupno 5000m² na minimum 5 različitih lokacija i ukupne vrijednosti godišnjeg ugovora u iznosu većem od 80.000 € bez uračunatog PDV-a.

Ukupan broj bodova se određuje po sljedećoj formuli:

Ponuđač može angažovati najviše jednog glavnog koordinatora – supervizora koji će organizovati, koordinisati i nadgledati pružanje usluga na svim lokacijama.

Ponuđač sa najvećim brojem bodova (C + K) će biti izabran kao prvorangirani.

1. **JEZIK PONUDE**

Ponuda se sačinjava na:

🗷 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 19.05.2025. godine do 10 sati.

Otvaranje ponuda održaće se dana 19.05.2025. godine u 10 sati.

Garancija ponude podnosi se u elektronskom obliku putem ESJN-a. Izuzetno, ako ponuđač ne može da Garanciju ponude podnese u elektronskom obliku, dužan je da putem ESJN-a dostavi kopiju Garancije ponude, a da original Garancije ponude dostavi, odnosno uruči Naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

Adresa za dostavljanje Garancije ponude je:

* neposrednim podnošenjem na arhivi naručioca na adresi Ul. Vuka Karadžića broj 2, Nikšić;
* preporučenom pošiljkom sa povratnicom na adresi Ul. Vuka Karadžića broj 2, Nikšić, s tim što Garancija ponude mora biti uručena od strane poštanskog operatora najkasnije do roka određenog za podnošenje ponude,

radnim danima od 7 do 15 sati, zaključno sa danom 19.05.2025. godine do 10 sati.

Napomena: Garancija ponude u pisanom obliku se dostavlja, u originalu, u posebnoj koverti na kojoj se navodi: naziv i sjedište Naručioca, broj tenderske dokumentacije za koju se podnosi Garancija, naziv, sjedište i adresa Ponuđača i naznake "Garancija ponude" i "Ne otvaraj prije roka za otvaranje ponuda“.

1. **USLOVI ZA AKTIVIRANJE GARANCIJE PONUDE[[6]](#footnote-6)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🗷 ne

🞎 da

1. **UPUTSTVO ZA SAČINJAVANJE PONUDE**

Ponuda se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[7]](#footnote-7)

**Obaveze Izvršioca i Naručioca tokom realizacije Ugovora**

Obaveze Izvršioca su:

* da obezbijedi sredstva i radnu snagu potrebnu za pružanje predmetnih usluga u svim objektima iz tehničke specifikacije, kao i da rukovodi izvršenjem svih usluga;
* u slučaju da neko od članova osoblja Izvršioca neplanirano ili nenajavljeno prekine sa pružanjem usluga, Izvršilac je dužan da obezbijedi uslugu čišćenja u najkraćem mogućem roku, tako da prekid ne smije trajati duže od 48 h od trenutka prekida pružanja ugovorene usluge;
* da primijeni mjere zaštite na radu propisane zakonom, kako ne bi došlo do povrede, odnosno nesreće na poslu;
* da odmah (u roku od 48h) po zahtjevu ovlašćenog predstavnika Naručioca, pristupi otklanjanju uočenih nedostataka i propusta u obavljanju posla;
* da na zahtjev ovlašćenog lica Naručioca, dostavi sertifikate za hemijska sredstva: “CRADLE to CRADLE“ i ECOLABEL.

Obaveze Naručioca su:

* da imenuje ovlašćenog predstavnika koji pratiti realizaciju izvršenja usluga i da prisustvuje primopredaji usluga;
* da vrši uredno plaćanja na način definisan ovim Ugovorom;
* da u cilju kontrole kvaliteta izvrši uvid i kontrolu sertifikata za hemijska sredstva: “CRADLE to CRADLE“ i ECOLABEL.

**Ispostavljanje faktura za izvršene usluge u komunikacija između Naručioca i Izvršioca**

Izvršilac fakture po organizacionim cjelima EPCG AD Nikšić ispostavlja na adresu EPCG AD Nikšić, Vuka Karadžića br. 2, Nikšić, n/r Radovan Radojević. Fakture moraju biti ovjerene od strane ovlašćenih lica Naručioca i Izvršioca. Faktura mora sadržati broj Ugovora po kojim se plaćanje vrši. U prilogu fakture se nalazi potvrda o izvršenim uslugama.

**RASKID UGOVORA**

Ugovor se može raskinuti sporazumno ili po zahtjevu jedne od Ugovornih strana.

U slučaju jednostranog raskida Ugovor će se raskinuti pisanom obavještenjem sa otkaznim rokom od 15 (petnaest) dana koje se dostavlja drugoj ugovornoj strani. U obavještenju mora biti naznačeno po kom osnovu se Ugovor raskida.

Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz raskida Ugovora.

Naručilac će jednostrano raskinuti Ugovor u slučaju da:

* Izvođač ne bude izvršavao svoje obaveze u rokovima i na način predviđenim Ugovorom;
* Nastupe okolnosti iz člana 150 ZJN (Sl.list CG br. 74/19, 3/23 i 11/23).

Izvođač ima pravo da jednostrano raskine Ugovor ako Naručilac ne izvrši plaćanje Izvođaču u roku i na način predviđen Ugovorom.

**Antikorupcijsko pravilo i rješavanje sporova, zaključivanje i stupanje na snagu Ugovora**

Na sva prava i obaveze Ugovornih strana, a koja nijesu regulisana Ugovorom, primjenjuju važeći zakonski i podzakonski propisi države Crne Gore.

Sve eventualne sporove koji nastanu u vezi Ugovora ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama važećeg Zakona o javnim nabavkama ništavan je.

Ugovor će se smatrati zaključenim i stupa na snagu danom potpisivanja i ovjere od strane ovlašćenih predstavnika Ugovornih strana.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**



1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-4)
5. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-5)
6. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-6)
7. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-7)